
Tisztelt Képviselő-testület!



Borzavár Községi Önkormányzat Képviselő-testülete megalkotta a Borzavár Községi Önkormányzat Szervezeti és Működési Szabályzatáról szóló 7/2024. (X.31.) önkormányzati rendeletét (a továbbiakban: SZMSZ, Rendelet, előterjesztés 1. melléklete). 

Az SZMSZ 14. § (3) bekezdése az alábbiakról rendelkezik: 
„(3) A rendkívüli ülésre szóló meghívót és előterjesztéseket úgy kell megküldeni a képviselőknek, hogy azt az ülés kezdete előtt legalább 48 órával megkapják. Ettől eltérni csak az előterjesztésben megjelölt megfelelő indokolással lehet.”

A közelmúlt eseményei – jelesül a Zirci Járás Önkormányzati Társulása Versenyképes Járások Programmal kapcsolatos, a pályázat benyújtási határidejéhez kötött döntéshozatala - olyan tapasztalatot hoztak, hogy előállhatnak esetek, amikor szükség lenne rendkívüli ülés megtartására, amelyet a jelenleg hatályos rendelkezésnél gyorsabban kellene összehívni. 

Fentiek miatt javasolom a 48 óra helyett az ülés kezdete előtt 10 órával történő összehívást a rendkívüli ülések esetében.   


Kérem a Tisztelt Képviselő-testületet az előterjesztés megtárgyalására és a módosító rendelet megalkotására. 


Borzavár, 2025. július 2.  


								Skobrák Viktória
								   polgármester










RENDELET-TERVEZET


Borzavár Községi Önkormányzat Képviselő-testületének
…/2025. (…) önkormányzati rendelete

Borzavár Községi Önkormányzat Szervezeti és Működési Szabályzatáról szóló 
7/2024. (X.31.) önkormányzati rendelet módosításáról

[1] A rendelet módosításának célja a hatékony szervezeti és működési rendszer kialakítása Borzavár Községi Önkormányzat Képviselő-testülete számára. 
[2] Borzavár Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:


1. § Borzavár Községi Önkormányzat Képviselő-testületének a Borzavár Községi Önkormányzat Szervezeti és Működési Szabályzatáról szóló 7/2024. (X.31.) önkormányzati rendelet (a továbbiakban: Rendelet) 14. § (3) bekezdése helyébe a következő rendelkezés lép: 
„(3) A rendkívüli ülésre szóló meghívót és előterjesztéseket úgy kell megküldeni a képviselőknek, hogy azt az ülés kezdete előtt legalább 10 órával megkapják.”

2. § Ez a rendelet a kihirdetését követő napon lép hatályba. 




		Skobrák Viktória			Viziné dr. Horváth Judit
		polgármester					jegyző



Borzavár Községi Önkormányzat Szervezeti és Működési Szabályzatáról szóló 
7/2024. (X.31.) önkormányzati rendelet módosításáról szóló
…/2025. (…) önkormányzati rendelet-tervezet
előzetes hatásvizsgálata

I. A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint: 

17. § (1) A jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.
          (2) A hatásvizsgálat során vizsgálni kell
                    a) a tervezett jogszabály valamennyi jelentősnek ítélt hatását, különösen
                    aa) társadalmi, gazdasági, költségvetési hatásait,
                    ab) környezeti és egészségi következményeit,
                    ac) adminisztratív terheket befolyásoló hatásait, valamint
                    b) a jogszabály megalkotásának szükségességét, a jogalkotás elmaradásának várható következményeit, és
                   c) a jogszabály alkalmazásához szükséges személyi, szervezeti, tárgyi és pénzügyi feltételeket.

II. A Borzavár Községi Önkormányzat Szervezeti és Működési Szabályzatáról szóló 7/2024. (X.31.) önkormányzati rendelet módosításáról szóló …/2025. (…) önkormányzati rendelete tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők.

1. A tervezett jogszabály valamennyi jelentősnek ítélt hatása.
E körben a Jat. szerint „különösen” a következő kategóriákat kell vizsgálni.
a) A jogszabály társadalmi, gazdasági, költségvetési hatásai
A Tervezet a meglévő társadalmi viszonyokra módosító hatást nem gyakorol. A Tervezet az Önkormányzat, gazdasági, költségvetési helyzetét nem befolyásolja.
b) A jogszabály környezeti és egészségi következményei
	A Tervezetnek környezeti és egészségügyi hatása nincs.
c) A jogszabály adminisztratív terheket befolyásoló hatásai
                   	A Tervezet hatásaként az adminisztratív terhek nem változnak. 

      2.     A jogszabály megalkotásának szükségessége, a jogalkotás elmaradásának várható következményei
	A rendelet módosításának elmaradása nem eredményezne jogszabálysértést. 
	    
      3.     A jogszabály alkalmazásához szükséges személyi, szervezeti, tárgyi és pénzügyi feltételek
A Tervezet elfogadása esetén a rendelet alkalmazása a jelenlegi szabályozáshoz képest többlet személyi, szervezeti és tárgyi feltételt nem igényel. 



INDOKOLÁS


Borzavár Községi Önkormányzat Szervezeti és Működési Szabályzatáról szóló 
7/2024. (X.31.) önkormányzati rendelet módosításáról szóló
…/2025. (…) önkormányzati rendelet-tervezethez

Általános indokolás

Borzavár Községi Önkormányzat Szervezeti és Működési Szabályzatáról szóló 7/2024. (X.31.) önkormányzati rendelet 14. § (3) bekezdése az alábbiakról rendelkezik: 
„(3) A rendkívüli ülésre szóló meghívót és előterjesztéseket úgy kell megküldeni a képviselőknek, hogy azt az ülés kezdete előtt legalább 48 órával megkapják. Ettől eltérni csak az előterjesztésben megjelölt megfelelő indokolással lehet.”

A közelmúlt eseményei – jelesül a Zirci Járás Önkormányzati Társulása Versenyképes Járások Programmal kapcsolatos, a pályázat benyújtási határidejéhez kötött döntéshozatala - olyan tapasztalatot hoztak, hogy előállhatnak esetek, amikor szükség lenne rendkívüli ülés megtartására, amelyet a jelenleg hatályos rendelkezésnél gyorsabban kellene összehívni. 

Fentiek miatt javasolt a 48 óra helyett az ülés kezdete előtt 10 órával történő összehívást a rendkívüli ülések esetében.   


Részletes indokolás


1. §-hoz: Módosító rendelkezést tartalmaz. 

2. §-hoz: A hatályba lépésről rendelkezik.
